
Komîteya Kurd, di «SI» de hate avakirin 


Li roja 12’ê Nîsana 2013’an li 
gor biryara dawîkongireya în- 
ternasyonala Sosyalîst (SI), bi 
amadebûna 24 partî û rêkxi- 
rawên herçar parçê Kurdis- 
tanê konfransek bi armanca 
avakirina komîteyek Kurdî di 
vê rêkxirawê de, li bajarê Silê- 
maniyê birêve çû. 

Heyetek payebilin ya PDK 
îranê bi serperestiya rêzdar 
Hesen Şerefî di vê konferansê 
de beşdarî kir. 

Hêjayî basê ye ku ew kon- 
ferans bi amadebûna rêzdar 
Lûyîs Ayala sekreterê “SI” dest 
pê kir.Li vê derheqê de roj- 
nameya “Kurdistan” hevpey- 
vînek bi rêzdar Hesen Şerefî 
re pêk anî ku berfirehiya vê 
hevpeyvînê di rûpela 3’ê de 
hatiye. 

Komîteya 
Nawendî 
a PDKÎ bi 
dawî bû 

jiyan, fîdakarî, û destan- 
rêsiyên pêşmergeyên 
leheng ên PDKÎ. Di rûpela 
Sitêrkên Hêviyê de. 

Necmedîn Salimî! 

“Roja dîtina Dr. 
Qasimlo roja herî xweş a ji- 
yana min bû". 

erokê Komîsyona bername 
û budceya îranê, Xolamriza 
Misbahî Moqedem, çend roj berî 
niha ragehand ku geşekirina 
aboriya îranê sifir yan jî li jêr si- 
frê de ye, û me nekariye ku ji der- 
fetan bi qazancê aboriya welatê 
xwe mifahê wergirin. 

Di rastî de roj bi rojê bazineya 
gemaroyên aborî bo ser îranê 
tengavtir dibe, û enfilansiyon 
(tewerom, helawsan) bi awayek 
berçav zêde dibe û aboriya îranê 
jî hisabî dikeve tengaviyê de. 
Nirxa her tiştî li îranê de ew qas 
zêde bûye ku xelkê îranê li jêr 
zexta giraniyê de jiyan ji wan re 
pirr dijwar bûye, û dewlet jî nik- 
are wek demên berê bi başî nirxa 
bazarê kontrol bike. 

Wezîrê Pîşesaziya îranê jî radi- 
gehîne ku dahatên erzî ên welat 
li sala borî de 50 milyard dolar 
bû, lê me texmîn kiribû ku dahata 
erzî 100 milyard dolar be. 

Di budceya sala borî de hatibû ku 
îran rojane 2 milyon û 700 hezar 
bermîlan petrolê dişîne derve, 
lê evsal yek milyon û 300 hezar 
bermîl li bername û budeceyê de 
hatiye nivîsandin. 

Ya balkêş ew e ku niha ber- 
pirsyarên rejîmê bixwe dibêjin 
ku li encama tehrîmên navnetew- 
eyî de rewşa aboriya welat gihaye 
vê astê, lê dîsan jî em dibînin ku 
serhişkiyan dikin û amade ninin 
ku bersiva erênî bidin welatên 
rojawayî, da ku xwe ji destê wan 
tehrîman rizgar bikin, belkû çend 
rojan berî niha bo tûjkirina zê- 
detir ya rojawayiyan du binkên 
din jî bo mehandina Oranyomê li 
herêmên Saxend û Erdekanê ve- 
kirin. Gelo rastî rejîmeke dadper- 
wer dikare xelkê welatê xwe bixe 
rojek weha de? yan jî karbidestên 
rejîmê vê bellayê tînne serê xelkê 
xwe, tenê bona vê ku zulm big- 
îje astekê ku îmamê zeman zûtir 
serê xwe rake, û hem karbidestên 
rejîmê bi dîtina wî şa bin, û hem 
jî bixwe dawiyê bi vê zulmê bîne, 
jiber dawîanîna bi vê zulma stûr 
tenê karê îmamê zeman e, ne 
karê weliyê feqîh û ...hwd. 

Ji bo aghedariyê, em raduge- 
hînin ku komîteya nawendîa 
PDKÎ, Hilbijartiyê Kongireya 
15'ê PDKÎ çaremîn pilînoma 
xwe bi beşdariya endamên eslî û 
cihgirên komîteya nawendî pêk 
anî, û piştî çar roj karê berde- 
wam dawî pê hat. 

Pilînom demjimêr 9'ê sibêde- 
hiya roja Dûşemî 26'ê Xakelêw- 
eya 1392'an (15.04.2013) bi ra- 
girtina deqeyekê bêdengî bona 
rêzgirtina ji riha pak ya şehîdan 
dest pêkir. 

Piştre li çarçoveya destûra karê 
pilînomê de ku pêştir bi age- 
hdariya endamên birêveberiya 
PDKÎ gihîştibû, rêzdra Mistefa 
Hicrî, raporeke siyasî, ku zêdetir 
guherînkariyên herêmê û rewşa 
îran û Kurd li her çar perçeyên 
Kurdistanê bi xwe ve girtibû, 
pêşkêşî beşdarên Kongireyê kir. 

Di vê raporê de qala rewşa 
Sûriyê û dirêjiya şer û kuştara 
di vî welatî de hatibû kirin, ku bi 
dehan hezar qurbanî û wêrani- 
yeke zaf lê ketiye û bi milyonan 
kesî ji xelkê vî welatî, aware û 
koçberî derve bûne. Rapor sede- 
ma vê rewşê û dirêjîkêşana vê 
rewşê vegerande ser piştevanî 
û alîkarîkirina hemû aliyane ya 
rejîma Komara îslamiya îranê, 
Rûsiye û çend welat û aliyên din 
ji rejîma Beşar Esed, û eva jî di 
demekê de ye ku piştevaniya 


xelkê nerazî û serhildêr ê Sûriyê, 
û rikeberên rejîmê di vî welatî 
de, zêdetir li warê mirovî de 
hatiye kurt kirin, û bi sedema 
durustbûna şik û gumanê ji aliyê 
rojawayiyan ve derheq dijberan, 
bi taybet hebûna girûpên Îslamî 
ên radîkal, ew piştevaniya ji astê 
çavnihêriya neraziyên vî welatî 
de nine, lewra weha dixûye ku 
ew rewşa di vî welatî de hêşta jî 
bidome. 

Raporê tevî baskirina ji rewşa 
siyasî a îranê, û aloziyên di 
navbera rejîma îranê de, û ci- 
vaka cîhanî bas ji domkirina 
rewşa xirap a aborî kiribû, ku 
jêhelçûna astê enfilasyona dirav 
heya %30, û bêkariya zêdetir û 
têkçûna jiyana xelkê li pey xwe 
re hebûye, û bi berçavgirtina bê 
encambûna dawî civîna girûpa 
5 + 1, li Qezaqistanê û gefxwa- 
rina zêdetir ya rojawayiyan û bi 
taybetî Amerîka bo ser rejîma 
îranê, tê pêşbînîkirin ku rewş ji 
ya heyî xiraptir be. Di rewşeke 
weha de ku rejîma îranê zêdetir 
ji berê mafên mirovan li îranê de 
binpê dike, û zextên bo ser xelkê 
welat zêdetir kiriye, û ew yek jî 
tevî berçavgirtina rêjeya îdaman, 
li rapora Ehmed Şehîd, report- 
erê taybet ê mafê mirovan a NY 
derheq îranê, ku roja 10'ê Xake- 
lêweyê qala vê kiribû, bi awayek 
zelal ew yek eşkere dibe. 


Herweka rapora sekreterê giştî 
ê PDKÎ qala vê kiribû ku di gel 
nêzîkbûna dema bi nav hilbi- 
jartinên serkomariyê di îranê 
de, û helwesta aliyên curbicur 
ên di nav deshilatdarên rejîmê 
de, û egera rêgirtin ji berbijariya 
hinek kes û aliyan, ya li haletê 
kandîdbûna wan de, retkirina 
kêrhatîbûna wan, bûye kêşeyek 
di nav kes û aliyên nav rejîmê 
de, û ew yek jî di demekê de ye 
ku bê encambûna her bi nav hil- 
bijartinekê li îranê de ji xelkê 
welatê me re eşkere bûye, û vê 
rejîmê tu demekê îzin nedaye ku 
hilbijartineke azad birêve here, û 
giringî bi îradeya wan bihê dan. 
Bi vî halî jî rejîm hewl dide ku 
bi pîlanan û bi zorê, xelkekî zaf 
rakêşe ser sindûqên dengdanê, 
û weha raxîne ber çavê bîrûra- 
ya giştî, ku serbarê vê rewşa ku 
xelkê îranê jê bêzar in, û nema- 
na vê hêvî dikin, piştevaniya ji 
vê deshilatê dikin, ku ew yek jî 
pîlaneke ku hewce ye xelkê îranê 
bona bê bandorkirina vê hew- 
lê bidin û nîşan bidin ku rejîm 
çawan di astê cîhanî de bi tenê 
maye, û li navxwe a îranê de jî, 
ji vê zêdetir îzole bûye û xelk bi 
tewahî jê bêzar in, û tev alî jî,... 

Birêz Hesen Şerefî cihgirê sekreterê giştî ê PDKÎ: 

"Li ser bingeha hewl û tekoşîna PDKÎ, piştî çend salan YNK û BDP jî 

wek endam li "SI" de hatin wergirtin". 


Piştî vê ku li ser biryara Internasyo- 
nala Sosyaiîst konferansek li bajarê 
Silêmaniyê de birêve çû, û PDKÎ û 
BDP wek hevcihgirê serokê Komî- 
teya Kurdan hatin hilbijartin, roj- 
nameya Kurdistan di gel birêz Hesen 
Şerefî cihgirê sekreterê giştî ê PDKÎ 
hevpeyvînek pêk anî, ku eva deqê vê 
hevpeyvînê ye: 



Pirs: Gelo bi kurtî hûn di- 
karin ji mere basê çawaniya 
birêveçûna vê konfransê di 
bajarê Silêmaniyê de bikin? 

Bersiv: Hevkarî û hevpey- 
wendiya PDKÎ digel "SI", weke 
rêkxirawek girînge navnetewî 
vedigere bo zêdetir ji 20 salî 
berî niha ku Dr. Qasimlo weke 
sekreterê giştî yê wî çaxî ê 
PDKÎ giringiyek taybet dida 
vê peywendiyê û di encam de 
li zêdetir ji 15 sal berî niha 
PDKÎ weke endamê şêvirmend 
di vê rêkxirawê de hate wer- 
girtin û piştre pileya wê ji 
şêvirmendiyê ve bo çavedêr 
hete bilindkirin, di vî heyamî 
de PDKÎ hewlek zaf da ku "SI” 
di gel doza Kurdan li hemû 
parçên Kurdistanê de nasyar 
bike. 

Di heman demê de PDKÎ kar 
dikir bona vê ku hêz û aliyên 
siyasî yên din yê Kurd jî di vê 
rêkxirawê de weke endam bi- 
hên wergirtin û bi xweşî ve 
niha du rêkxirawên din jî weke 
YNK û BDP di refa endamên 
vê rêkxirawê de cih girtine, û 
piştre birêz mam Celal Tali- 
banî jî weke yek ji cihgirên 
sekreterê giştî ê "SI” hate hilbi- 
jartin, û piştî wê jî her li pêva- 
joya çalakiyên ji bo doza Kur- 
dan li "SI" de, kar li ser vê hate 


kirin ku grûpeke kar a Kurdan 
bi beşdariya çend hizb û aliyên 
Ewrûpayî li “SI” de pêk bê, ku 
ev yek wê demê cîbecî bû. 

Herçend vê girûpê bi başî 
dest bi karê xwe kir, lê di van 
salên dawiyê de tekoşîna wê 
kêmreng bû. Lewra li kon- 
gireya "SI” de pêşniyar hate 
kirin ku vê carê komîteyek ji 
bo Kurdan pêk bê ku astê wê 
ji girûpê sertir e. Bi xweşî ve 
ew pêşniyar hate pejirandin û 
di civîna Silêmaniyê de Komîte 
hate avakirin. YNK wek serokê 
komîtê û PDKÎ û BDP weke 


na Loîs Ayala sekreterê giştî yê 
"SI” û heyeta deftera "Pap An- 
dro” serokê vê rêkxirawê û 24 
partî û aliyên siyasî yên Kurd 
roja 12’ê Nîsanê li bajarê Silê- 
maniyê birêve çû. Giringiya 
birêveçûna vê civînê di Kurd- 
istanê de, ya yekem nîşaneya 
giringîdana wan bi pirsa Kurd 
û pêkhatina komîteya Kurdî ji 
aliyê “SI” ve, û ya dûyemîn jî ew 
bû ku derfet bo piraniya herî 
zaf ya aliyên siyasî ên Kurdis- 
tanê pêk anîn ku têde beşdar 
bin, û bîr û boçûnên xwe di vê 
derheqê de eşkere bikin û bi 


PDKÎ bi vê derbazbûyiya dûr û dirêj ku 
di gel "SI” de heye, û di vî warî de pirr 
ceribandinên xwe hene, gellek asayî ye 
ku di wan civînan de bandora xwe hebe, 
her bi vê sedemê jî PDKÎ weke hevcih- 
girê serokê komîtê hate hilbijartin. 


hevcihgirên serokê komîtê ha- 
tin hilbijartin. 

Pirs: Gelo giringiya pêkha- 
tina vê civînê di Kurdistanê 
de çî ye? 

Bersiv: Ew civîn bi amadebû- 


amadebûna wan komîta Kur- 
dan li “SI” pêk bê. 

Pirs: Gelo heya çi astekê 
partiyên Kurdistanî li ser 
birêveçûna vê civînê bando- 
ra xwe hebûn? 


aliyên siyasî ku di civînê de 
beşdar bûn rolê erênî hebûn û 
hemûyan jî nêrînên xwe li ser 
rewşa Kurdan li herçar per- 
çên Kurdistanê û li peywendî 
digel kar û erkên komîta 
Kurdî di "SI” de eşkere kirin û 
pêşniyarên baş kirin. 

Pirs: Gelo rolê PDKÎ di vê 
civînê û bidestxistina cihgi- 
riyê di komîteya Kurdan li 
"SI" de çi giringiyek heye? 

Bersiv: PDKÎ bi vê derbaz- 
bûyiya dûr û dirêj ku di gel "SI” 
de heye, û di vî warî de pirr 
ceribandinên xwe hene, gellek 
asayî ye ku di wan civînan de 
bandora xwe hebe, her bi vê 
sedemê jî PDKÎ weke hevcih- 
girê serokê komîtê hate hilbi- 
jartin. 

Diyare ku em pêdagir bûn li 
ser vê ku ew komîte çalaktir 
û berdewamtir be li "SI” de, û 
karê berdewam bike bo doza 
Kurdan li herçar perçên Kurd- 
istanê, û giringiyek tewaw 
bide rewşa Kurdan û bi vê hil- 
bijartinê jî emê hest bi erkek 
giringtir bikin û emê hewlê ji 
bo pêşvebirina doza Kurdan li 
herçar perçên kurdistanê de 
bidin. 


Bersiv: Hemû ew partî û 

Çareseriya pirsa Kurd yan ça- 
reseriya pirsa PKK'ê 




P iştî çendîn hevdîtinan di 
navbera rêzdar Ebdulla 
Ocelan û serokê Mîtê, hate 
ragehandin ku di newroza 
îsal de vê mizgîniyek pir xweş 
bidin xelkê Kurdistanê bi giştî 
û xelkê Turkiyê û Kurdên di 
vî welatî de bitaybetî, Eva 
bû ku di 2l'ê Adara 2013'an 
û di newroza Kurdan de 
ew mizgînî hat ragehandin. 
Nameya vekirî ya rêzdar 
Ocelan hat xwendin û ji aliyê 
nêzîk bi du milyon kes ji 
xelkê kurdistanê ku li mîtînga 
Amedê li hev civiyabûn hate 
pêşwazîkirin û ev yek bi 
awayek rasterast li medyayên 
Kurdî û Turkî û cîhanî de hate 
belavkirin. Em dikarin bêjin 
ku newroza Amedê ji aliyê 
bi dehan milyon kes ji xelkê 
cîhanê ve ji rêya ragehandinê 
giştî ve hate dîtin û guhdariya 
nameya ocelan hate kirin. 

Xelkê Kurdistana bakûr ku 
ji şer û malvêraniyê êşeke 
zaf dîtin, bi vê peyamê pir 
keyfxweş bûn, herwusa ya 
ku hêjayî basê ye ev e ku ji 
aliyê rêbertiya PKK’ê li Qenîlê 
agirbest hate ragehandin û 
bersiva erênî dane pêşniyara 
rêberê xwe. Heta vira hem 
PKK û hem jî BDP bi raya min 
biryara wan di cihê xwe de 
bû, bona vê ku gotin em aştiyê 
dixwazin û em daxwazkarê 
çareseriya pirsa Kurd ji rêka 
diyalogl ve ne. Ya herî girîng 
ew bû ku wan rêberê xwe bi 
tenê nehêlan û ragehandin 
rêberê wan çi bixwaze ew dê 
cîbicî bikin. 

Li vir de ez dixwazim bîr û 
hizra xwe li ser pêvajoya binav 
çareseriyê bixim ber bas û 
qezawetkirina di vê derheqê 
de ji bo xwendewanên vê 
gotarê bi cî bihêlim. 


Bi hizra min ya ku hat 
kirin heya niha bi awayek 
yekalî ji aliyê PKK’ê ve bûye 
û li hember de dewletê tu 
pêngavek hilnegirtiye. Peyva 
terorîst ji bo wan her bikar 
tînin, dibêjin emê dawiyê bi 
şerê terorê bînin lê basa pirsa 
Kurd bi tu awayî nakin. Heta 
ew yasayên ku di wan rojan 
de li parlemêntoya Turkiyê de 
hatin pejirandin ku peywendî 
bi girtiyan ve heye, bi tu awayî 
girtiyên doza KCK’ê bi xwe ve 
nagire û dibêjin ew alîgirên 
girûpek çekdar in û nahên 
azad kirin. 

Yan pirsek din ev e ku hêzên 
çekdar ên PKK'ê li Bakûr dê 
vekêşin û piştre wê çekan 
danên û yên ku dest di kuştinê 
de tunebûne dikarin vegerne 
welat û piştî dadgehîkirinê 
serbest bên berdan û yên di 
şeran de dest di kuştinê de 
hebûne, hekî vegerin welat, 
wê bên girtin û dadgehîkirin. 

Pirsa herî girîng ev e ku gelo 
pirsa Kurd di vê pêvajoya 


çareseriyê de li kuderê ye? 
Gelo ev hemû xwînên ku 
hatin rêjandin bona çi û li ser 
hisaba kê dibe? Gelo persiva 
malbatên wan hemû goriyên 
kurd wê kî/kê bide? 

Diyare ku di vê çareseriyê 
de bersiva malbatên kuştiyên 
dewletê hatiye dan, ev jî ev e 
ku me şer bi dawî anî û welat 
ji dabeşbûnê rizgar kir û êdî 
em ji niha pêve tu kuştiyan 
nadin. Lê mixabin malbatên 
şehîdên kurdan Tu bersivek 
wernegirtine. Di vê pêvajoya 
çareseriyê de Kurdan tu 
deskevtek bidest nexistine. 
Divêt bîr ji vê bê kirin ku pirsa 
Kurd dixwazin çaraser be, yan 
ne? 

Li vir de dixwazim vê yekê 
bêjim ku hem Kurd û hem 
dewlet û hem jî PKK dibe baş 
bizanin ku hekî pirsa Kurd 
çareser nebe, aştî di welat de 
cihgir nabe. 

Di rastî de ev yek derfetek 
başe ku hatiyê pêş û çavdêrên 
siyasî û rewşenbîrên Turk 


û Kurd dibe bêdeng nebin û 
vê pirsê ji xelkê Turkiyê re 
şirove bikin. Divê Kurd weke 
neteweyek cuda ji netewa 
Turk bi fermî bê naskirin û 
li ser çareseriya pirsa Kurd 
diyalog bê kirin û bigîjn 
çareseriyek mentiqî û dirust, 
nabe tu aliyek di vê pêvajoyê 
de xwe bi dorandî bizane, divêt 
tev alî xwe bi serkevtî bizane, 
di vî warî de barek giran li ser 
milê Turk û desthelatdarên 
Turk e. Hekî ev bixwazin ku 
dengê wan di herêmê de hebe 
û bandora wan jî li ser pirsên 
herî girîng di herêm û cîhanê 
de hebe, divêt pirsa Kurd wek 
heye bibînin û rûpelek nû 
hildin. 

Divêt PKK jî tev aliyê Kurd 
bibîne û dengên rengarengiya 
civaka Kurd li dewra xwe bi 
hemû bîr û hizran ve kom bike 
û yek dengî pêk bîne, hekî 
wusa nebe, dîroka pir ji xwîn 
a Kurdan ji wan xweş nabe. 








20.04.2013 




Giringiya hukmê Dadgeha 

Mîkonosê 


Luqman Mêhfer 


D adgeha Mîkonosê, roja 
28'ê Oktobera 1993 dest bi 
karên xwe kir û li roja 10.04.1997 
hukmê xwe ê dawiyê ragehand. 
Ew heyam bona pêregihîştin û 
biryardana li ser dosyeyekê li 
dadgehê de li gorî yasa û rêsay- 
an demeke zêde ye, lê dirêjbûna 
karê dadgehê û giringiya huk- 
mê dadgehê, ji çend biyavan ve 
cihê balkêşandin û lêfikirînê ye, 
û ji dîtingeha yasayî û siyasî û 
dadweriyê ve giringiya taybet bi 
xwe heye. Ew astengiyên ku li 
pêşberî dadgehê de hebûn, hew- 
ce ye ku qala wan were kirin. 

Ya yekem ew e ku dewleta Al- 
man û hinek ji karbidestên wî 
welatî, zext dixistin ser dezgeha 
dadwerî ku bi awayekê dadgeh 


bê dirêjkirin ku dosye bê kêm- 
reng kirin, bi awayekê ku berjew- 
endiya dewleta Alman di warê 
dîplomasî û aborî de nekeve 
tehlûkeyê. 

Ya duyemîn ew e ku bona vê ku 
dadgeh bikare bi awayek durust 
pêvajoya xwe bidomîne, diviya 
pêştir astengên yasayî çareser 
kiriban, û yên ku diviya lêkolîn 
bi wan re bihatiba kirin, şahid 
û ên şakî, her hemû li hemberî 
dadgehê de berhev bin, ku ew 
yek jî hewcehî bi rezayeta çar 
welatan hebû. Di vê navberê de 
jî du welatên wek îran û Lubnan 
bixwe tawanbar bûn, ku ew yek 
jî astengek mezin bû li pêşberî 
dadgehê, jiber ku qurbanî xelkê 


yek welat û terorîst jî xelkê du 
welatan bûn, û şahîd jî xelkê Al- 
man, îran, Lubnan û Turkiyê bûn, 
û herweha bûyer jî li welatê Al- 
man de bû. 

Ya sêyemîn ew bû ku li sîstema 
yasayî ya Alman de esla "Tebreê", 
xalek cihê hurmetê ye. jiber ku 
divêt tawanbarbûna berguman- 
an bê selimandin. Jiber ku tewaya 
lêkolînan vê demê aliyê yasayî bi 
xwe ve digre, ku li dadgehê de rast 
û durustbûna wan bê piştrast ki- 
rin, lewra dadgeh neçar e ku ser 
ji nû lêkolînê dest pê bike. 

Li dîroka hatine ser kar a Kom- 
ara îslamiya îranê, eva yekem car 
bû ku ji hêla dezgeha dadweri- 
ya welatekê ve hukmê girtina 
wezîreke welatê îranê bi tawana 
beşdariya li kiryareke terorîstî 
de dihate derkirin. 

Ew yek jî gellek giran li ser kar- 
bidestên rejîma îranê tewaw bû, 
ji aliyek din ve dezgeha dadwer- 
iya welatê Alman dawakarê giştî 
ê federal, û serok û dadwerên 
dadgeha Mîkonosê gellek hûr- 
bînane û cesûrane, erkê yasayî 
û exlaqê ê xwe bi cih anîn, ku ew 
jî mirov dikare ji du dîtingehan 
ve lê binêre. Ya yekem: çanda 
dadperwerî û piştgirî ji mafên 
mirov li nav xelkê xwe de cihgir 
kiriye, ku weha bû hînbûna bi vê 
kulturê, hêviyeke mirov e û aza- 


dîxwaz ji mêjve ye ku xebatê jêre 
dikin. Ya duyemîn: wek xûdîkekê 
ye ku naweroka rastîn ya kar- 
bidestên Komara îslamiya îranê 
nîşan da. Lewra serbarê hebûna 
pêwendiyek xurt a bazerganî li 
navbera îran û Alman, qazancên 
aborî û gefxwarinên rejîmê nek- 
arî pêşiya birêveçûna dadper- 
weriyê bigre, û serbixweyiya 
dezgeha dadweriya Alman hate 
selmandin. 

Bi kurtî şûnwarê yasayî ê huk- 
mê dadgeha Mîkonosê, karî li 
ser astê nîştimanî û navdewletî 
rewşekê pêk bîne ku derfetê 
nede tawanbar, ku ji dest dadge- 
hê rizgar be, îca ew tawanbar li 
her pileyek mezin a hikumetî de 
bin. 

Divêt hemû aliyek vê rastiyê qe- 
bûl bikin ku eva dadgeha Mîko- 
nosê bû ku karî pêşiya sîstema 
terorê a rejîma îranê li derveyî 
welat bigre. Vê dadgehê li civîna 
fermî ya roja 10.04.1997'an de 
bi biryarek cesûrane û dadper- 
werane rêberên komara îslami- 
ya îranê li pileya herî bilind ya 
deshilatê de wek biryarder û bik- 
erên terorkirina Dr. Şerefkendî 
bi cîhanê da naskirin, û hukmê 
girtinê jî bo çend kes ji ên ku dest 
li birêvebirina biryara terorê de 
hebû, derkir . Ew hukmê dadgeha 
Mîkonosê belgeyeke haşahilnegir 
ya yasayî ye ku li dest tev alîgirên 
azadiyê û piştgirên mafê mirov 
de heye ku rejîma îranê pê me- 
hkûm bikin û rê bihê xweşkirin 
bo vekirina tewaya wan dosy- 
eyên ku li arşîva dezgehên qezayî 
de hatine piştguh ve xistin, wek 
dosyeya terorkirina Dr. Qasimlo 
û hevalên wî li Vîyenê, û ...hwd. 




Ocalan: 


Hewce ye ku çar 
konfransên cuda 
cuda li Hewlêr, 


Obama: 


Emê bikerên cînayeta 
Bostonê bidin destê 
dadgeha îdaletê. 


Mihemed Husênî: 


Mûzîsiyenên rexnegirê 
Komara Îslamî ne, îzna 
birêvebirina konsêrtê di 


Mihemedriza Hicazî: 


Em berhevê ji- 
navbirinaTêlawîvê 


Amed, Enqere û 
Ewrûpayê pêk 




hûndûr îranê de ninin. 




bên. 


ne. 

Reforma di yasaya Bingehîna a 

Tirkiyê de 





E w yasaya bingehîn a Tur- 
kiyê ku piştî derbeya 
leşkeriya 12’ê îlona 1980’î 
ji aliyê jeneralan ve bi ser 
gelên Tirkiyê de hate sepan- 
din, û li ser bingeha vê yasaya 
bingehîn ya Tirkiyê çendîn 
salî siyaseta înkar û asîmîle- 
kirina neteweyên akinciyê 
Tirkiyê ji aliyê deshilatdarên 
vî welatî ve ji riyên çandî, si- 
yasî û leşkerî ve birêve çû, lê 
bi xweşî ve piştî vê ku li ra- 
pirsiyeke giştî de piraniya 
xelkê vî welatî deng dane re- 
forma di yasaya bingehîn de, 
niha reşnûsa vê yasayê li par- 
lementoya Tirkiyê de behs û 
gengeşe li ser tê kirin. 

Di rastî de dengdana pirani- 
ya xelkê Turkiyê bi pêkanîna 
reforman li yasaya bingehîn 
de, nîşaneya vêzariya xelkê vî 
welatî ji ferq û cudahîdanîn û 
şer û tundûtîjiyê ye û êdî ew jî 
hatine ser vê baweriyê ku şer 
çareser nine bo vegerandina 
aştiyek cihgir û tenahiyeke 
berdewam di vî welatî de. 

Karnasên siyasî li ser vê 
baweriyê ne ku jiber ku AKP 
li hewla vê yekê de ye ku 
sîstema deshilatdariya Turki- 
yê bike serokatî, lewra hew- 
cehî bi alîkarî û piştevaniya 
BDP heye, lewra jî BDP dikare 
li hemberî piştevaniya ji AKP 
hinek poanan ji AKP wergire. 
Giringtirîn destewaje û têge- 
ha li yasaya bingehîn de ku 
BDPpêdagiriyêliserguherîna 
wê dike, destewajeya "hem- 
welatiyê Turk” e, ku destewa- 
jeyeke tewaw nejadperestane 
û pirr ji ferq û cudahîdanîn e. 
Şarezayên karûbarê Turkiyê 
li ser vê bawerê ne ku AKP bi 
bê rezayeta CHP, dengê xwe 
nade guherîna vê destewa- 
jeyê. Jiber ku heke AKP bi bê 
rezayeta CHP, dengê xwe bide 


guherîna vê destewajeyê, wê 
demê partiyên netewexwaz 
û bi taybetî MHP û CHP di- 
karin ku Erdoxan û partiya 
wî, bi îxanet û dûrketin ji ar- 
mancên Ataturk û hewildana 
bo parvekirina welat tawan- 
bar bikin, û hesta netewex- 
waziya alîgirên Erdoxan bili- 
vlivînin, û dengê wan bo aliyê 
xwe rakêşin. 

Lewra jî îhtimala vê yekê 
heye ku AKP li hemberî 
razîkirina CHP bi guherîna 
vê destewajeyê, bixwe desta 
ji dengdana bi wan madeyên 
yasaya bingehîn bîne, ku gir- 
ingiya guherîna wan li çav 
destewajeya "hemwelatiyê 
Turk”, ji her du aliyê BDP û 
AKP re kêmtir be. 

Bê guman di vê rewşa hestyar 
ku niha Turkiye têde ye, û 
piroseyek bi navê piroseya 
çareseriyê dest pê kiriye, 
pêkanîna reformeke de- 
mokratîk di vê yasaya binge- 
hîn de, dikare pêngavek de- 
mokratîk û di hemen dem 
de yasayî be bo berçavgir- 
tina îrade û daxwaza tewaya 
pêkhateyên di nav Turkiyê 


de. 

Di welatekê de ku her ji ser- 
demê deshilatdaraiya Os- 
maniyan ve heya deshilat- 
dariya Kemalîstan, beşeke 
zaf ji xelkê vî welatî li di- 
yarîkirina qedera xwe de tu 
roleke wan tunebûye, niha 
ronahiyek tê dîtin û hewil 
bona darêtina yasayeke 
bingehîn a medenî tê dan, û 
rê ji bo demokratîzekirina 
Turkiyayekê tê xweşkirin ku 
Kurd bikarin ji riya xebateke 
siyasî û medenî hewlê bi- 
din da ku mafên xwe bi dest 
bixin. Lewra heke Erdoxan û 
partiya wî bikarin ku dawiyê 
bi şer û tundûtîjiya çekdarî 
di welatê xwe de bînin, û rê 
ji bo çareseriya pirsa Kurd 
xweş bikin, ew yek dikare di 
dîroka Turkiyê dewek xaleke 
zêrîn li karnameya AKP li sala 
2013’an pêve çav lê bê kirin. 

Bêguman dawîhatina bi şer di 
vî welatî de û rê xweşkirina 
ji bo xebata siyasî û medenî 
dikare Turkiyê pêngavek din 
bi endametiya di YE denêzîk 
bike, û ji aliyek din ve, wê 
demê sîstema laîk û de- 
mokratîk ya Turkiyê, dikare 


alîkarê Turkiyê be di vî warî 
de ku Turkiye bibe mod- 
elek baş bo tewaya welatên 
herêmê. 

Di Turkiyeyek weha de Kurd- 
ên vê beşê ji Kurdistanê di- 
karin pêngav bi pêngav û ji 
riya xebata medenî û siyasî 
ve, û bi awayek bihêz daxwa- 
ziyên xwe ji riya şeqam, par- 
lemento û ragehandinên giştî 
ve bînne ber bas û hewleke 
berdewam jêre bidin, û bi vî 
awayî bikarin bala bîrûraya 
giştî a cîhanê û bi taybetî 
rojawayiyan bo aliyê xwe 
rakêşin, ku bê guman li sed- 
sala 21’an de, ew şêwaza xe- 
batê dikare gelê Kurd di vê 
para Kurdistanê de bi mafên 
wan nêzîk û nêzîktir bike, ta 
şerek çekdarî a tundûtîj ku 
hêceteke zêdetir bide dest 
nejadperestan bona înkara 
şûnas û nasname û kultura 
neteweya me. Bi hêviya vê ku 
sedsala 21’an bibe sedsala 
gihîştina Kurdan di tewaya 
beşên Kurdistanê bi mafên 
xwe. 

Hêza Ebolfezlê Ebas jî Koreya Bakûr 

/V /v ■ /v 

çu Suriye 



Arif Vêlzî 


H ekî em rûpelên siyaseta 
Komara Îslamî a îranê 
derheq Sûriyê di du salên 
derbazbûyî de hildin, gellek 
bi başî dixûye ku Komara 
Îslamî di warê aborî, û her- 
weha çek û teqemeniyan 
de piştewaniyê ji hikumeta 
sûriyê dike, bi awayekî ku 
cuda ji belavokên ser torên 
civakî û ragehandinên fer- 
mî û nefermî ên opozisyo- 
na Sûriyê derheq hebûna 
destê Komara Îslamî li pişt 
tepeserkirina xelkê azadîx- 
waz ê Sûriyê, bi deyan kes ji 
berpirsyarên payebilind ên 
nawendên ewlehî û leşkirî 
ên Komara îslamî bitaybetî 
berpirsyarên Sipaha Qods li 
Sûriyê ji aliyê Artêşa Azad ve 
di dema şer li dijî opozisyon 
û xlkê de hatine destbiserki- 
rin, û piştewaniya sîstmatîk 
a Komara îslamî ji hikûmeta 
Beşar Esed eşkere kirine. 

Komara Îslamî di pêngavek 
nû de bona tepeserkirina 
şoreşvanên Sûriyê û her- 
weha li hember destkevtên 
opozisyon û dewleta deme- 
kî a vî welatî, bi kiryar û bi 
guhertina faza piştewaniyên 
xwe ji sîstema daxistî li Sûri- 
yê, nîgeraniya xwe nîşan da. 

Bi awayekî ku çend roj 
berî niha medyayên cîhanî 
nûçeya avakirina hêzekê bi 
navê hêza "Ebûlfezlê Ebas" 
ji aliyê Sipaha Qods ve hat 
belavkirin ku ji grûpên Şî'e 
ên îraqê, Hizbullaha Lub- 
nanê, hêzên Sipaha Pas- 
daran û Besîc û hindek ji 
Şî'eyên Efxanistan û Paki- 
stanê pêk hatiye. Çekdarên 
vê hêzê piştî dîtina fêrkari- 
yên taybetî ên şerkirinê di 
îraq û Sûriyê de, diçin nav 
piroseya tepeserkirina di- 
jberên hikûmeta Esed. 


Herçend di 
despêkê de hate 
ragehandin ku 
hêza Ebûlfezlê 
Ebas bi merema 
parastina cihên 
pîroz ên Şî'eyan 
di Sûriyê de 
hatiye avaki- 
rin, lê piştre 
ev gumana ji 
aliyê opozi- 
syonê ve hate 
piştrastkirin ku 
hêza Ebûlfezlê 
Ebas netenê bo 
parastina cihên 
pîroz nehatiye 
avakirin, belkî li 
herêmên Elqa- 
bûn, Hecer- 
oleswed û Hey 
Eltezamon de 
mil bi milê 
hêzên Beşar 
Esed dest avê- 
tine şer li dijî 
opozsyonê. 


Eva di demekê de ye ku Si- 
paha Qods bona rêxweşkirin 
û herweha bona rewayîdan 
bi kuştar û destêwerdan di 
karûbarên Sûriyê de, huk- 
mê fetwayê ji Ehmed Heso 
moftiyê derbarê Beşar Esed 
li dijî xelkê nerazî di Sûriyê 
de wergirt û bi vî awayî, ri- 
jandina xwîna xelkê Sûriyê 
helal û şerkirin di pêxema 
mana deshilata Beşar Esed 
di Sûriyê de weke erkek şer'î 
û Îslamî da nasîn. 

Lê eva ku cihê dilxweşiyê 
ye ev e ku, serbarê hewlên 
Komara îslamî bo têk birina 
bizava mafxwazane ya gelên 
Sûriyê,opozisyonçiliserastê 
navnetewî û li nawendên 
cîhanî û navçeyî de çalak û 
xwediyê piştewaniyek baş a 
dewletên herêmê ye, lewra 
bi fermî weke nûnerê gelên 



Sûriyê di Komkara Erebî de 
hatin wergirtin û karîn ku 
dewleta demekî di vî welatî 
de ava bikin û, çi li ser astê 
navxwe û leşkirî ve karîn ku 
rojbiroj serkevtinên zêdetir 
bidest bixin û bajar bi ba- 
jar û gund bi gundê xwe ji 
artêşa hikûmeta Be's paqij 
bikin. 

Eva ku nabe civaka cîhanî û 
bixasmanê gelê Sûriyê jibîr 
bikin ev e ku berpirsyar û 
karbidestên Komara Îslamî 
bi sedema vê ku mil bi milê 
hêzêzn Esed bi sedan tira- 
jidya û cînayetên mirovhejîn 
di Sûriyê de afirandine, dibe 
di pêşerojê de li dadgeha 
navnetewî a tawanên li dijî 
mirovahiyê de, bihên dadge- 
hîkirin û bigîjin cezayê 
kiryarên xwe. 


Sûpaya Koreya Bakşûr bi sûpa- 
ya pêncem a cîhanê tê hesiban- 
din. Gefên Koreya bakûr li dor 
êrîşa bo ser Amerîka û hevpey- 
manên wê, vê pirsyarê çê dike 
ku gelo sûpaya vî welatî di çi 
astekê de ye ku bi vî awayî ge- 
fan li Amerîka û hevalbendên 
wê dixwe? 

Hêz û alavên leşkirî ên sûpaya 
Koreya Bakûr bi vî awayî ne: 
Hejmara leşkerên di refên 
arteşê de: 1 milyon û 300 hezar 
çekdar 

Hejmara leşkerên yedek 
[bedîl]: 8 milyon û 200 hezar 
kes 

Hejmara hemwelatiyên ku di- 
karin di karûbarên leşkirî de 
beşdariyê bikin: 10 milyon 
hemwelatî 

Hejmara Zirêhpûşan (neferhel- 
gir]: 5 hezar û 500 neferhelgir 
Hejmara Tankan: 2000 û 600 
Tank 

Hejmara Topan: 5 heya 7 hezar 
Top 

Mûşekên biçûk: 1600 heya 
3000 Mûşek 
Hawen: 2000 Hawen 
Mûşekên dije Tank: 17 hizar 
Mûşek 

Deryayî: 710 alav ku 70 alav ji 
wan jêrbehrî (jêr deryayî] ne 
Şiyana Etomî: Şiyana Etomî ya 
Koreya Bakûr gefa yekemîn e 
bo ser her welatek cîhanê. Her- 
çend hûrdekariyên wê nehatine 
eşkerekirin, lê Koreya Başûr vê 
yekê radigehîne ku kariye hêz 
û şiyana Etomiya Koreya Bakûr 
di duyemîn ceribandina xwe 
de eşkere bike. Li gor zanyari- 
yên ku Koreya Başûr bidest xis- 
tine, Mûşekên vî welatî dikarin 
serbarê hilgirtina 600 kg barê 
xwe, bigîjin 10 hezar kîlometri- 
ya xwe. 

Peywendiyên herêmî ên Kore- 
ya Bakûr: Peywendiyên bihêz 
digel Çîn, Rûsiye, îran, Sûriye û 
Viyetnamê. 

Çavkanî: Malpera Xendan 







N ecmedîn derheq dest- 
pêka nasiyarî û tev- 
lîbûna xwe bi PDK îranê re 
weha dibêje; "Piştî nemana 
Komara Kurdistanê, rejîma 
Pehlewî her sal di salvegera 
herifandin Komara Kurdis- 
tanê û bidarvekirina Pêşewa 
Qazî Mihemed li piraniya ba- 
jar û gundên derdora me ce- 
jnekbi navê cejna 2500 saliya 
şahenşahî û cejna jinavbirina 
Komarê birêve dibir. Çûna 
cejnê bi zorî bû, lewra xelk bi 
neçarî beşdar dibûn. 

Di dema cejnê de gelek 
pêşmergên serdemê Komara 
Kurdistanê di gundê me de 
hebûn ku basa Komarê û PDK 
îranê û bi giştî xebata mafx- 
wazana ye gelê Kurd ji mere 
dikirin û bi vî awayî min PDK 
îranê nas kir. Sal derbaz bûn 
û sala 1357’ê rejîma Pehlewî 
ji nav çû û PDK îranê xebata 
xwe eşkere kir. Li herêma 
"Tewêle” û derdora "Dizaw- 
erê" şikevtek hebû ku bin- 
keya PDK îranê têde bû û 
Seyid Riza Dirûdger berpirsê 
binkeyê bû. Min du caran xwe 
bi binkeya partiyê nasand û 


min daxwaza pêşmergatiyê 
kir. Wan bi sedema heja- 
riya malabata me, ez cardin 
şandim mala xwe, lê sala 
1358’ê ez cardin çûm û bi 
sedema pêdagiriyê weke 
pêşmerge hatim wergirtin û 
bi fermî çeka PDK îranê min 
kire milê xwe. 

Necmedîn roja herî xweş a 
jiyana xwe weha anî ziman; 
Piştî kîmyabarana Helebçê 
ez bona karê partiyê şandim 
Qendîlê. Li wir bi sedema 
pirsgirêkekê ku ji min re hat- 
ibû pêş, min daxwaza dîtina 
Dr. Qasimlo kir. Dr. Qasimlo 
daxwaza min qebûl kir û ez 
çûm min dît ku wî berçavk 
lêdane û kitêbê dixwîne, min 
arîşeya xwe. Wî gote min ku 
xwe nerihet neke. Wê ew 
arîşe vê çêbe. Heyamê du 
demjimêran ez cem Dr. Qa- 
smlo mam û ew du demjimêr 
roj û demjimêrên herî xweş 
yê jiyana min bûne heya 
niha. 

Di hember de jî roja herî 
nexweş a jiyana xwe weha 
tîne ziman;’’ Sala 1366’ê û 
di dema kîmyabarana He- 
lebçê de 900 kes ji kadr û 
pêşmerge û malbatên PDK 


îranê di navbera hêzên Ko- 
mara Îslamî û hêzên dewle- 
ta îraqê de heyamê 5 rojan 
mabûn. 

Her şev em demjimêr û 
nîvekê rê diçû, lê xeber dihat 
û digotin vegerin, şer xurt 
e û tu kes derbaz nabe. Pir 
zehmet bû, baran dibarî û 
hewa pir sarr bû û bi sedema 
baranbarîn û heriyê pêlavên 
min diriyan û ez pêxas mam, 
şeva dawiyî ragehandin ku 
divêt hêz bi tewahî û bilez li 
rêya çiyayê pişta Seyd Sadiq 
ve bo herêma Şaneder bikeve 
rê, demjimêr 9’ê şevê ez bi 
pêxasî tavî hêzê birê ketim 
heya demjimêr 8’ê spêdeya 


roja paştir em gehiştin 
"Zereyan"ê. Di wî midehî de 
cemedanî û Kanfayek xwe 
ku min li dewra piyê xwe 
alandibûn, min dirandin. Ev 
şeva herî nexweş ê jiyana 
min bû, çûnkî heyamê 10 
rojan ketim û min nedikarî 
rabim ser piyê xwe”. 

Necmedîn Salimî dibêje; 
"Bi sedema destengiyê 
min nedikarî ku ez jiyana 
hevpar ava bikim, lewma ez 
gelek paş ketim, min hev- 
dem digel pêşmergatiya 
xwe dest avêt karê kedkari- 
yê û di encam de di Havîna 
sala 1383’an de, li binkeya 
Deftera Siyasî a PDK îranê 
li Koyê min jiyana hevpar 
digel "Xatûn Mihemed” pêk 
anî û berhema jiyana min jî 
kurek e. 

Birêz Necmedîn weke 
pêşmergeyek dêrîn û xwedî 
ezmûn rû li xelkê Kurdistanê 
dike û dibêje; "Bîr û hizrên 
xwe vekin û êdî li Komara 
Îslamî qebûl nekin ku bi dilê 
xwe tiryak û madeyên hişber 
di nava civakaê de balev bike. 
Haydar bin ku Komara Îslamî 
bi tenê bi PDK îranê nahê 
herifandin, lewma daxwazê 
ji xelkê dikim ku weke xelkê 
xweragir yê Sûriyê rabin 
û pêşmerge û PDK îranê li 
pêşta we ye. Jiber ku Koma- 
ra Îslamî nikare hemû xelkê 
Kurdistanê bikuje”. 

Doma R:2'ê 


... li şanosaziyên bi nav hilbijar- 
tina li komara îslamî de şareza 
ne. 

Derheq pirsa Kurd li hemû 
parçeyên Kurdistanê de, rapor 
bi awayek hûr li ser wan sekinî 
bû, û derheq rewşa Kurd li Sûri- 
yê ronahî xistibû ser helwesta 
Kurdan li vî welatî de, ku niha ji 
aliyê hêzên serkûtker ên Beşar 
Esed ve, ketine ber êrîşê û aliyê 
opozisyonê jî hevgirtina hewce 
di gel Kurd di vî welatî de pêk 
neaniye, bona vê ku Kurd di vî 
welatî de, zêdetir bi bandor be, 
û bigîje beşek ji mafên xwe yên 
rewa. Hewce ye ku hêzên si- 
yasî hevgirtîtir bin û bername û 
daxwazên rohn û zelal hebin ku 
em hêvîdarin vê rewşê bipîve 
û li encam de li Sûriyeya piştî 
Beşar Esed ew êş û azar ji wan 
dûr keve. Di vê raporê de bas ji 
herêma Kurdistanê û pêwendiya 
li gel deshilata nawendî li îraqê 
jî kiribû ku komek arîşeyan ew 
pêwendî berev lawazbûnê ve 
biriye, û ji aliyeke din ve kêşeya 
xortên neteweya Ereb di vî 
welatî de, bi dabeşbûna bi ser Şîe 
û Sûniyan de berçavtir bûye, û 
zêdetir li ser vê bawerê ne ku hi- 
kumeta nawendî ya niha a îraqê 
hewla tekrewî û piştguh ve avêti- 
na yasa û lihevhatinên berê dide, 
ku ew yek jî nikare li berjewendi- 
ya îraqê bi giştî de be. Pilînomê 
hêvî kir ku ew arîşe bi hestki- 
rina bi rastiyan ji aliyê deshilata 
nawendî ve, ji riya lojîk û li gorî 
yasayê were çareserkirin. 

Li raporê de rewşa Kurd li Kurd 

istana îranê û doma serkût û 
îdamên ku rejîm derheq nxortên 
neteweya Kurd li îranê de dike, 
û herweha rewşa xirap ya jiyana 
xelkê û bêkariya zaf, û herweha 
emniyetîkirina zêdetir ya civakê 
û geşandina nesaxiyên civakî, ji 
aliyê rejîma îranê ve bi hûrî îşare 
pê hatibû kirin û di hemen dem 
de xweragiriya xelkê û pêdagir- 
bûna xortên neteweya Kurd li 
Kurdistana îranê li ser mafên 
neteweyî û demokratîk ên Kurd 
bi çavê rêz û hurmet ve lê hatibû 
nihêrîn. 

Raporê her di pêwendî li gel 
Kurdistana îranê de, siyaset 
û helwest û tekoşîna PDKÎ, li 
navbera du pilînomê de raxistibû 
berçavan, û îşare bi aliyên curbi- 
cur ên wê kiribû, û pêwendiya 
PDKÎ di gel hêz û aliyên siyasî 
ên opozisyona Îranî, û hêz û ali- 
yên siyasî ên Kurd li Kurdistana 



îranê, bi awayek baş nirxandibû, 
ku bi xweşî ve pêvajoya berev 
pêşveçûnê dipîve. 

Rapora siyasî derheq Turkiyê 
û Kurdistana Turkiyê de, tevî 
baskirina ji komek mijaran, 
pêvajoya aştiyê li vî welatî de û 
gotûbêjên karbidestên hikume- 
ta Turkiyê di gel birêz Ebdulla 
Ocelan bilind nirxandibû. Li vê 
derheqê de pilînomê guhertinên 
vê dawiyê li Turkiyê û Kurdistana 
Turkiyê de bi awayek hûr xiste 
ber bas û pêvajoya çareseriya 
aştîxwazane ya navbera her du 
aliyan de wek pêngaveke erênî 
hesibandibû. Li hemen dem de 
li ber ronahiya vê peyamê û wan 
axavtinên ku heya niha ji aliyê 
her du aliyan de hatine bilavki- 
rin, daxwazeke rohn û diyarîkirî 
li pêwendî li gel Kurd û mafên 
neteweyî li vî welatî de nehatiye 
ber bas, lewra bi nîgeranî ve çav 
li encama vê piroseyê tê kirin, bi 
vî halî jî biryardana li ser çawa- 
niya diyarîkirina çarenûsa xûşk û 
birayên me di vê beşê Kurdistanê 
de, pêwendî bi wan xwe ve heye 
û em rêz ji bo îradeya neteweyî li 
vê beşa Kurdistanê de dadinên. Li 
hemen dem de em hêvî dikin ku 
doma vê pêvajoyê bo xêr û xweşî 
û bidestvehatina hindî zêdetir ya 
mafên neteweyî ên Kurd li Tur- 
kiyê de bigîje encamê. Beşdarên 
pilînomê bi awayek çalak li ser 
her yek ji wan beşên raporê raya 
xwe eşkere kirin û bi vî awayî 
hem rapor pesend kirin û hem jî 
dewlemendtir kirin. Pilînomê li 
beşek din ji karên xwe de ayîn- 
nameya çend organên hizbê xiste 
ber basê û piştî tewaya têdîtinan 
pesend kir. 

Beşek din ya karê pilînomê hati- 
bû danîn bo bas li ser kar û çalakî 
û bernameya karî ya Yekîtiyên 
Ciwanan, Jinan û Xwendekaran, 
û piştî gengeşe kirinê, pilînomê 
piştevaniya xwe ji wan rêkxi- 
rawan ducarî kir û amadeyiya 
xwe bo alîkariya zêdetir eşkere 
kir. Li dawî beşa karê pilînomê 
de komek bas û bername bo da- 
hatûya PDKÎ xistin ber dîtingeha 
beşdaran û biryara hewce li ser 
hate dan. 

Pilînomê piştî çar rojan karê 
berdewam, seet 7'ê êvariya roja 
pêncşemî, 29'ê Xakelêweyê dawî 
bi karên xwe anî. 

PDKÎ 

Deftera Siaysî 
30.01.1392 
19.04.2013 


Jin û êşa Enffalê 



Di 14’ê Nîsana 1988’an de 
enfalkirina Kurdan gihîşte as- 
teke herî bi tehlûke û piraniya 
gund û bajarên Kurdan bixwe 
ve girt. Lewra parlementoya 
herêma Kurdistana başûr ew 
roj wek salvegera bi bîranîna 
vê karesatê diyarî kiriye, û di 
vê rojê de bi awayek fermî li 
navxwe û li derveyî Kurdistanê 
bi awayek hejî ew karesata dijî 
mirovî tê bi bîranîn, ku ew ji 
aliyê rejîma sedam Husên ve li 
çend qonaxên curbicur de hate 
encam dan. 


jiya 182 hezar hemwelatiyên 
medenî nebû, belkû talankiri- 
na samana wan hemwelatiyan 
bûn ku li ser xaka xwe jiyan 
dikirin. Cudakirina jin û zaro- 
kan, û ciwan û pîran, şêwazeke 
din ya derbe lêdana li kesay- 
etiya mirovê Kurd bû. Ên ku 
ji destê vê enfalkirinê rizgar 
bûne, bi xwe bas dikin ku 
çawan enfalçiyan jin, zarok û 
mêr dixistin nava çalên kûr de, 
piştre dikuştin û binax dikirin. 
Heta gellek kes bi zindî jî binax 
dikirin. 


Piştî vê ku şerê heşt sale ê 
îraq û îranê bidawî hat, li 23’ê 
Şibata 1988’an derejîma Be’s 
a îraqê bi armanca qirkirina 
Kurdan, komek êrîşên leşkerî 
dest pê kirin, ku piraniya 
gundên Kurdistanê bi xwe ve 
girt. Jiber ku gindên Kurdis- 
tanê birbireya pişta bingeha 
aboriya Kurdistanê û şoreşên 
Kurdistanê bûn. Ew êrîş di 
rastî de cîbicîkirina sitrate- 
jiyeke leşkerî ya berfireh ji 
bo cînosayda Kurdan, û ji bilî 
vê heta bo têkdana jîngeh û 
xwezaya Kurdistanê û lawaz- 
kirina civatgeha Kurdî, û der- 
belêdana ji kesayetiya mirovê 
Kurd, û şereke tundûtîj û ne 
însanî bû bi dijî kevneşopî û 
nirxên pîroz ê Kurdan. 

Herweha ew êrîş tenê komku- 


Hêjayî basê ye ku rejîma 
îraqê heşt hezar kurdên Feylî 
jî enfal kirin. Di 31’ê Temûza 
1983’an de heş hezar Barzanî 
enfal kirin. Di rastî de piştî 
wan enfalan niha jî gellek ji 
jinên Kurd her roj hêviya vê 
hindê ne ku mêr yan bira yan 
kurên wan ji nişkêve vegerin û 
yektir himbêz bikin. Belê jinên 
Kurd bi taybetî ên malbatên 
efalkiriyan di warê derûnî de 
weha hatin şikandin, ku heya 
mirinê ew ê êşa herî mezin ya 
jidestdana ezîzên xwe bikêşin, 
û em dikarin bêjin ku wan 
cehnema xwe li sere rûyê erdê 
dîtin. Lewra ew niha hejiyê vê 
hindê ne ku di astê vê êşa gi- 
ran de deshilata Kurdî xizmeta 
wan bike, ku aliyê kêm derûna 
wan û morala wan di astekê de 
ragire ku bikare jiyanek asayî 
derbaz bikin. 
















Hemîd Moxtarî xwendekarek Kurd ê zankoya selahedîn li bajarê 
Hewlêrê ye ku lêkolîn li ser jiyana rojnamevaniya şehîd Dr. 
Şerefkendî kiriye. Ew pirtûk li şeş beş û 117 rûpelan pêk hatiye 
û li 50 çavkanî û ji çendîn gotûbêjan mifah hatiye wergirtin û 
ew pirtûk piştî vekolînê wê bikeve ber nirxandinê û piştre wê 
were çap û bilavkirin.Malpera "Kurdistan media" bona zêdetir 
ronahîxistina li ser vê mijarê û wergirtina zanyariyên zêdetir li 
ser armanca vê lêkolînê û hokarê hilbijartina rêberek siyasî bo 
vî karî, gotûbêjek bi Hemîd Moxtarî re pêk anî, ku eva deqê vê 
gotûbêjê ye: 



K urdistanmedia: Gelo hûn 
dikarin zanyariyên pitir 
derheq vê pirtûkê bidin me? 

Hemîd Moxtarî: Pirtûka ji- 
yana rojnamevaniya Dr. Sadiq 
Şerefkendî, vekolîna ji bo derçû- 
na ji zanîngehê ye ku ji aliyê min 
ve hatiye pêşkêşkirin, wek beşek 
ji hewcehiya bidestveanîna baw- 
ernameya lîsansê li ragehandinê 
de. 

Kurdistanmedia: Armanca we 
ji vê lêkolînê çî ye? 

Hemîd Moxtarî: Armanc ji vê 
lêkolînê baskirineke hûr û têr û 
tejî bû li ser jiyana rojnamevani- 
ya Dr. Şerefkendî hem di warê 
dîrokî, û hem jî di warê şîkariyê 
de, da ku bibe bingeh û çavkani- 
yek bona lêkolînên piştre, ku 
renge li ser vî warî, yan jî li ser 
tewereke vê lêkolîn bihê kirin. 

Kurdistanmedia: Gelo vê 

lêkolînê çî alî bi xwe ve girtine? 

Hemîd Moxtarî: Şêweya lêkolînê 
lêgerîn e. Ew şêweya lêkolînê bi 
vê hatiye naskirin ku pêk tê ji 
wan lêkolînan ku lêkoler li pey 
tiştekê digere ku pêştir li ser vê tu 
lêkolîneke zanistî nehatibe kirin. 
Bi awayek din ew lêkolîn tê wat- 
eya encamdana lêkolînê li ser di- 
yarokekê ku pêştir tu lêkolînek li 
ser nehatiye kirin, û lêkoler di vê 


lêkolîna xwe de pişta xwe girê- 
daye bi metoda dîrokî - şîkarî, 
jiber ku baştirîn metoda zanistî 
ye bo vê lêkolînê, û lêkoler ji riya 
vê lêkolînê ve dikare bigîje wan 
armancên ku pêştir wek veki- 
rina derwazeyekê bo lêkolînên 
piştî xwe destnîşan kirine. 

Kurdistanmedia: hûn wek 
xwendekareke warê rage- 
handinê, û herweha lêkole- 
reke vî warî, giringiya vê 
lêkolînê di çi de dibînin? 

Hemîd Moxtarî: Giringiya 
vê lêkolînê di wir de ye, ku bi 
awayek hûr bas ji jiyana roj- 
namevaniya Dr. Sadiq Şerefkendî 
dike û lêkoler hewlê dide ku za- 
nyariyên hûr û mijarî (babetî), 
di vî warî de pêşkêş bike. Ji ali- 
yeke din ve Dr. Sadiq wek yek ji 
wan kesayetiyên naskirî û xûya, 
di nav tevgera rizgarîxwaziya 
gelê Kurd de tê hesibandin, ku 
tewaya hewla xwe bo serxis- 
tina tevgera rizgarîxwaziya 
gelê Kurd, xistiye kar, bi taybetî 
di warê rojnamevaniyê de, ku 
derbasbûyiyeke zêrîn hebûye, 
lewra min lêkolîna xwe li ser 
jiyana rojnamevaniya vî kesay- 
etiyê amade kiriye. 

Kurdistanmedia: Gelo hûn di 
çi ciheke vê pirtûkê de li pey 
pirsyarkirin yan jî aliyeke 
veşartî digerin? 

Hemîd Moxtarî: belê, wek: 

Dr. Sadiq kî bû? 

Jiyana rojnamevaniya Dr. Sadiq 
çawa û kengê dest pê kir? 

Dr. Sadiq Şerefkendî, wek roj- 
namevanekê çend ji bo buha û 
pirensîpên demokratîk hewil 
dida? 

Gelo ewpeyvên ku jibo neyarên 


gelê xwe, bi kar dibe, wek ter- 
orîst, cînayetkar û dîktator, çiqas 
di warê karê rojnamevaniyê de 
wek pirensîpên demokratîk têne 
hesêbandin? 

Herweha min bona vê ku bi- 
karim ji astengiyên li ser riya 
karê rojnamevaniyê, ên Dr. Sadiq 
Şerefkendî agehdar bim, min 
hewil daye ku ji riya nasandina 
wan dezgeh û ragehandinên ku 
Şerefkendî heyamekê berpirsay- 
etiya wan kiriye û herweha na- 
sandina berhemên vî rêberî, bi 
awayek têr û tejî, û şirovekirina 
gotarên wî, bersiva beşeke zaf ji 
wan pirsyaran bidim ku derheq 
karê rojnamevaniyê a Şerefkendî 
li hişê xwendevanan de pêk tê. 

Rêzdar Moxtarî! Di dawiyê 
de heke mijarek heye ku li nav 
pirsên me de nehatibin, hûn di- 
karin bêjin? 

Moxtarî: Min hewil daye Dr. 
Sadiq wek rojnamenûsekê cuda 
bikim ji rojnamenûsên asayî, 
û yan jî rojnamenûsên warê 
geşepêdanê. Jiber ku Dr. Sadiq 
rojnamenûseke şoreşgêr bû, û ar- 
mancên rojnamenûsek şoreşgêr 
cuda ne ji rojnamenûseke asayî, û 
ezê li rojên bê de, zêdetir lêkolînê 
li ser vî warî encam bidim, jiber 
ku hinek aliyên din jî hene wek 
astê zimanevaniya gotarên Dr. 
Sadiq ku mixabin bi sedema 
rênedana beşa ragehandinê min 
nekarî vê tewerê jî bixme nav 
lêkolîna xwe de. Jiber ku li gorî 
biryara beşa ragehandinê nabe tu 
lêkolînek ji 50 rûpelan zêdetir be, 
lê min 117 rûpel amade kirine, û 
dixwazim vê yekê jî bêjim ku yek 
ji şanaziyên herî mezin ên min 
ew bû ku ez heyamê heşt salan 
pêşmergê PDKÎ bûm. 


Gotinên 

Pêşînan 



Divê mirov zanibe serê 
mirov li ser kîjan kevirî ye: 

Di jiyanê de divê tim haya 
mirov jixwe hebe û mirov za- 
nibe mirov çi dike an mirov bi 
ku de bi çi awayî dê here. 

Dîwar bi guh in: 

Ev jî tê wê wateyê ku mirov çi 
karî bike divê mirov ewlekari- 
ya wê çêbike. Mirov di hundir 
de be jî divê mirov zanibe ku 
hinek dikarin li mirov guhdarî 
bikin. 

Dîwarê rast hilnaweşe: 

Tiştên ku mirov çê bike an karê 
ku mirov bike divê bingeha wî 
saxlem be û rast be, heke ne 
wiha be wê xera bibe. Lê dema 
bingeh saxlem be bi hêsanî 
xera nabe. 

Diya diza du tira dike, yek ji 
kêfa yek ji tirsa: 

Kêfa diya diz, bê ku ji zarokê 
wê re tiştek aniye. Li alîkî din 
jî tirsa ku bê girtin jî heye. 

Diya mirov tim lawa nayne: 

Wekî bibêje “baş be diya te ni- 
kare her tim lawa bîne, an tu 
here yekî wekî te dibe ku neyê 
dewsa te”. Dîsa tê wê wateyê 
ku “her tim karê te baş nare” . 
Karê tu kesî jî her tim baş nare. 

















Şehristana Şahabad 



Şaristana Şahabadê (îslam- 
abad) yek ji Şaristanên 
parêzgeha Kirmaşanê ye. 
Şaristana han bi panahiya 
3828 kîlomêtrên çargoşe 
li başûrê vê parêzgehê de 
cih girtiye. Şahabad ji aliyê 
bakûr tevî Şaristanên Pawe 
û Ciwanro û ji aliyê rojhi- 
lat tevî Şaristanên Serpêla 
Zehw û Gîlana rojava û ji 
aliyê başûr tevî parêzgeha 
îlamê hevsînor e. 

Şaristan ji 4 beşên "beşa 
nawendî", Kirind, Gehwarê, 
Homeyl û 12 gundistan û 
343 gundan pêk tê. Nifûsa 
Şarsiatnê 250.893 hezar 
kese û gelê herêmê hemû 
Kurd û bi zaravê Kurdiya 
Kelhûrî dipeyvin. 

Şahabad duyemîn 

Şaristana xwdî heşîmet a 
parêzgeha Kirmaşanê ye 
û xwediyê girîngiyek zaf 
a erdnigariyê ye û yek ji 
şahrêyên girêdana parêzge- 
hên îlam,Loristan û Xuz- 
isatnê bi bajarê rojavayê 
Kirmaşanê tê hesibandin 
û serekîtirîn şahrêya girê- 
dana welatên Îslamî yên ro- 
jhilat bi bajarê îraqê ve ye. 
Navê yekem bajarê Şahabad 
ê Arûnava bûye û piştre 
dibe Mendelî. 

Lê piştî êrîşa Ereban bo ser 
îranê yek ji serdarên Ereb 
dest bi awedaniya bajêr 
dike û bi derbasbûna zeman 
navê bajêr dibe Harûnawa. 

Şahabad li dirêjiya dîrokê 
de gelek caran navê vê 
hatiye guherîn û li ser- 
demê Rejîma berê ya îranê 


bi Şahabad hatiye guherîn, 
lê piştî serkevtina Şoreşa 
gelên îranê a sala 1979’an 
bû îslamabad. 

Bajarê îslamabada niha 
û Şahabada kevin xwedi- 
yê gellek taybetmendi- 
yên aborî û torîstî ye ku 
ji bo deshelatdarên îranê 
li dirêjiya dîrokê de gelek 
girîng bûye. Hebûna Pet- 
rol û herwisa çavkaniyên 
binerdî yên gelek baş wek, 
gaz û hesin ûmîs xwe yek 
ji sedemên girîngiya vê 
herêmê ye. 

Ê1 û eşîrên Kurd yên ku li 
herêmê de dijîn hemû bi 
zaravê Kelhûrî dipeyvin, lê 
di herêmê de eşîrên wek 
Zengene, Goran, Sencabî û... 
hwd jiyanê dikin û kêmtir ji 
%10 a heşîmeta bajêr pêk 
tînin. 

Kurdên Şaristana îslam- 
abadê ewên ku li gundan 
de jiyanê dikin pitir mijûlî 
heywandarî û xwedîkirina 
devaran in û gelek ji wan jî 
mijûlî cotkarî û çandiniyê 
ne. 

Ava çandiniyê a Şaristanê 
ji çem û çalên avê yên 
herêmê tên bikaranîn û 
zaf ji berhemên çandiniyê 
wek Genim, Ceh,Sêv, Hinar, 
Qeysî û ...hwd li vê şaristanê 
berhem tên. 

Dewleta îranê di wan 
herêman de gelek siyasetên 
qirêj û gemar ji bo dûrkirina 
ciwanên Kurd li doza aza- 
diya Kurdistanê dimeşîne 
û dixwaze bi bilav kirina 
madeyên hişber li herêmê 
de pêşiya tevlîbûna ciwan- 
ên Kurd bi rêzên xebata 
azadîxwazane a gelê Kurd li 
Kurdistana îranê bigre. 

ParisCEDEX 13 -FRANCE 


Trombêla Obama Hatibû Dizîn 


Dadgeheke Amerîkayê kesek 
bi tawana dizîna trombêla 
ku piropagende bo hilbijar- 
tina "Barak Obama” dikir, bi 
7 salan zîndanê mehkûm kir. 
Rojnameya "Waşingtonpost" 
belav kir ku dadgeha hev- 
girtî a wilayetên Vîrcîniya a 
Amerîkayê, ragehand piştî wê 



ku tawanbar ev tawan kêşa 
stûyê xwe, 7 sal cezayê zîn- 
danê wergirt. 

Rojnameya han ragehand ku 
temenê wî kesî 49 sal e, û 
di Oktobera 2011 otomobîl 
dizîye ku Obama ew trombêl 
di piropagendeyên hilbijarti- 
na xwe de bikar dianî. 


Di dawiyê de tawa- 
nbar hewil daye ku 
trombêlê bi 200 he- 
zar dolarî bifroşe ba- 
zirganekê ku ji nêzîk 
paytextê Amerîkayê 
jiyan kiriye, lê bi vî 
awayî hate girtin. 


& 


MailiyAgiri2003@gmail.com 


Kovara Taym her sal navê 100 kes- 
ayetiyên bandordar diweşîne 

Mobayla herî giranbuha a cîhanê 


Dîzaynêrekî navdar ê Brîtani- 
yayî bi navê "Stîwart Hiyûze" ku 
bi çêkirina tiştên ecêb li warê 
(teknolojiyê) de hatiye naski- 
rin, Ayfoneke li kevirê giranbu- 
ha û zêr çêkiriye ku nirxa wê jî 
17.8 milyon Dolar e. 

"Stîwart Hiyûze" e 
şarezayê dîzaynê got: 
"Amadekirin û çêki- 
rina wê mobaylê 
9 heftiyan dom 
kiriye heya bibe 
girantirîn mo- 
bayl diseran- 
serê cîhanê 
de. 

"Stîwart Hi- 
yûze" ji bo çêki- 
rina rûyê wê mobaylê 
zêrê 24 eyar û ji bo xem- 
landina wê jî 600 parçeyên El- 
mas a Sipî bi kar aniye. 



Tewaya dogmeyên wê mo- 
baylê, bi elmasa reş û cûra 26 
qîrat guheriye û, monîtora wê 
ji yaqût û şûşê hatiye çêkirin. 

Logoya "Apple"ê jî 
li pişta mobaylê 
de bi 50 
p a r - 
çeyên 
elmasê 
hatiye xe- 
milandin. 

Ji ber wê ku 
nirxa wê zêde 
giran e, "Hi- 
yûze" biryar da 
ku mobayleke din 
mîna mobayla çêkirî, 
çêbike ku erzantir û bi 
39 hezar dolarî be. 


Diya Herî Xirap A Cîhanê 


Li baxçeyekê de li Çînê, hat dîtin ku diya zarokekê cigare bo 
zarokê xwe vêdixist, û temenê wî zarokî jî ji 5 sal derbaz 
nedibû. 

Piştî belavkirina wêneyên wê jinê û zarokê wê, li ser malperên 
civakî gellek komênt bo vê wêneya balkêş hatin danîn. Ji aliyek 
din ve, ew jin wek xiraptirîn dayk di cîhanê de hat naskirinû 
wêneyê wê jî wek wêneyek bêhevta tê zanîn. 


















